မိူင်းၵရိတ်ႈ

ၵရိတ်ႈ ၸိုဝ်ႈ ဢၼ်ပဵၼ်တၢင်းၵၢၼ် မိူင်းၸွမ်ပွင်ၸိုင်ႈ ႁႄႇလႅၼ်ႇၼိၵ်ႉ ၼႆႉ ပဵၼ်မိူင်း ဢၼ်မီးတီႈၼႂ်း ယူးရူပ်ႉ ၸဵင်ႇၸၢၼ်းဝၼ်းဢွၵ်ႇ ၼၼ်ႉယဝ်ႉ။ မၼ်းမီးဝႆႉတီႈ ၽၢႆႇၸၢၼ်းသုတ်း ပေႃးၵၼ်ႇသ် သေ မီးဝႆႉတီႈ တၢင်းၽႄ ယူးရူပ်ႉ၊ ဢေးသျႃး လႄႈ ဢႃႇၾရိၵ ၸိူဝ်းၼႆႉယဝ်ႉ။ ၵရိတ်ႈၼႆႉ တီႈၽၢႆႇ ၸဵင်ႇႁွင်ႇဝၼ်းတူၵ်း မီးလႅၼ်လိၼ်ဢၼ်ဢိူမ်ႈၶၢင်းၵၼ်တင်း ဢႃႇပႃးၼီးယႃး၊ တီႈ ၽၢႆႇႁွင်ႇ မီး မႄႇၶေႇတူဝ်းၼီးယႃးႁွင်ႇ လႄႈ ပူႇၵႃႇရီႇယႃႇ၊ တီႈ ၸဵင်ႇႁွင်ႇဝၼ်းဢွၵ်ႇ သမ်ႉ မီးလႅၼ်လိၼ် ၶၼ်ႈၵၼ်တင်း တိူဝ်ႇၵီႇယဝ်ႉ။ ပၢင်ႇလၢႆႇ ဢၵျီးယႅၼ်ႉ ၼၼ်ႉ မီးဝႆႉတီႈ ၽၢႆႇဢွၵ်ႇ မိူင်းလူင်သေ တီႈၽၢႆႇတူၵ်းမီးဝႆႉ ပၢင်ႇလၢႆႇ ဢၢႆႇဢူဝ်းၼီးယႅၼ်း လႄႈ တီႈ ၽၢႆႇၸၢၼ်း မီးဝႆႉ ပၢင်ႇလၢႆႇ ၶရိတ်ႉ လႄႈ ပၢင်ႇလၢႆႇ မႅတ်ႇတီႇထရေးၼီးယႅၼ်း ယဝ်ႉ။ ၵရိတ်ႈၼႆႉ မီးဝႆႉ ၽင်ႇပၢင်ႇလၢႆႇယၢဝ်းလူင် တီႈ လုမ်ႈၼမ်ႉ မႅတ်ႇတီႇထရေးၼီးယႅၼ် ဢၼ်မီးဝႆႉ မူႇၵုၼ် ႁူဝ်ႁဵင်မၼ်းၼၼ်ႉယဝ်ႉ။ တီႈၸိုင်ႈမိူင်းၼႆႉ မီးဝႆႉ ပႅတ်ႇ တူင်ႇလိၼ် လႅင်လိၼ် ၸွမ်းၼင်ႇၽိင်ႈထုင်း သေ ႁူဝ်ၼပ်ႉၵူၼ်း မၼ်း မီးမွၵ်ႈ 10.4 လၢၼ်ႉ ယဝ်ႉ။ ဢႅတ်ႉတၼ်ႇသ် ၼႆႉ ပဵၼ်ဝဵင်းငဝ်ႈၸိုင်ႈ ၸိုင်ႈမိူင်းသေ ဝဵင်းလူင် ယႂ်ႇသေပိူၼ်ႈ] ၼၼ်ႉတႄႉ တသလူဝ်ႇၼီႇၵီႇ လႄႈ ပတ်ႉထရတ်ႉသ် ၸိူဝ်းၼႆႉ ၸွမ်းလင်မၼ်းယဝ်ႉ။ 

မၢႆတွင်း

ၽိုၼ်ဢိင်